Nord-Korea tordner mot USA
Det var i helgen at det amerikanske hangarskipet USS Carl Vinson med støttefartøy satte kursen mot Nordøst-Asia for å vise muskler overfor Nord-Korea. I utgangspunktet skulle fartøyene til Australia da de ble omdirigert som et svar på de nylige rakettestene fra det lukkede landet. Få innsikt: Trumps utenrikspolitiske værvarsel Dette har imidlertid ikke falt i god jord hos utenriksdepartementet til landets ubestridte leder Kim Jong-un. – Dette beviser at USAs uforsvarlige skritt mot å invadere Nord-Korea har nådd en kritisk fase, sier en talsperson til det statlige nyhetsbyrået KCNA. – Vi kommer til å holde USA ansvarlig for de katastrofale konsekvenser som vil følge av disse vanvittige handlingene. Fra før har Donald Trump bedt om å få presentert flere alternativer til hvordan atomtrusselen fra Nord-Korea kan elimineres. Frykten er at landet utvikler langtrekkende ballistiske missiler som kan utstyres med atomstridshoder. Les også: Lurte Kim Jong-un trill rundt Les også: Sør-Korea bekrefter hemmelig plan for å henrette Kim Jong-un Presidenten har også vært klar på at USA er villige til å handle alene dersom ikke Kina tar en hardere linje mot sine allierte i Nord-Korea. Sistnevnte har hittil i år foretatt seks rakett-oppskytinger, og viser ingen tegn til å endre kurs. – Nord-Korea er parat til å reagere mot en hver form for krig ønsket av USA. Vi vil komme med den sterkeste motreaksjon mot provokatørene for å forsvare oss selv, med mektige, kraftige våpen, fortsetter talspersonen. Mitt besøk i Nord-Korea: «Vår kjære leder har ikke tid til å spise eller sove» Kina anses som Nord-Koreas viktigste allierte, men etter press fra blant annet USA og FN skal de nå ha gått med på å iverksette flere straffetiltak dersom Nord-Korea gjennomfører en ny prøvesprengning. USAs utenriksminister Rex Tillerson fastholdt i helgen at USA ikke har til hensikt å styrte regimet til Kim Jong-un - slik Nord-Korea selv hevder. – Det er ikke vårt mål, så hele begrunnelsen for utviklingen av Nord-Koreas atomprogram er rett og slett ikke troverdig, sa Tillerson.
Nord-Korea fordømmer USAs utplassering av krigsskip utenfor Koreahalvøya, og sier de er «klare til å reagere mot en hver form for krig ønsket av USA». en hver form for krig ønsket av USA».